
Z A P I S N I K
16. sjednice Vijeća Mjesnog odbora „Šestinski dol-Vrhovec“
28. rujan 2026.

 u prostoru MS „Šestinski dol-Vrhovec“, Ilica 181
s početkom 17:30 sati

NAZOČNI ČLANOVI VIJEĆA:
Diana Bekavac, Antonija Šimunović, Ivona Molan, Denis Šeparović i Ian Vragović  

NENAZOČNI ČLANOVI VIJAĆA:
Hrvoje Vajdić i Rikard Čretnik 

Predsjednica daje na glasovanje zapisnik sa 15. sjednice. 
Vijeće jednoglasno prihvaća zapisnik.  
Predsjednica konstatira da prisutno 5 od 7 članova VMO-a.
Predsjednica daje na glasovanje dnevni red sjednice.
Vijeće jednoglasno utvrđuje    

                     DNEVNI RED

1. Zaključak o prijedlogu za postavljanje prometnog ogledala na spoju ulica Šipki - Čičkovina  – donošenje zaključka
2. Zaključak o prijedlogu za sadnju drveću na površini parkirališta u ulici Kunišćak – donošenje zaključka
3. Zaključak o prijedlogu za postavljanje stupića u ulici Kunišćak – donošenje zaključka
4. Zaključak o postavljanju uzdignutih ploha na mjestu gdje su stari uspornici uklonjeni, Šestinski dol 19 – donošenje zaključka	
5.   Pitanja, prijedlozi i obavijesti


Ad 1.  Zaključak o prijedlogu za postavljanje prometnog ogledala na spoju ulica Šipki –
           Čičkovina  
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi.
Vijeće jednoglasno donosi:

Z A K LJ U Č A K
o prijedlogu za postavljanje prometnog ogledala na spoju ulica 
Šipki –  Čičkovina  

1. Vijeće Mjesnog odbora „Šestinski dol – Vrhovec“ raspravljalo je na zahtjev g. T.I. o prijedlogu za 
Postavom prometnog ogledala na spoju ulica Šipki i Čičkovina. U tom dijelu smanjena vidljivost zbog raslinja i ograde, a zbog sve većeg broja automobila i sigurnosti prometna potrebno je postaviti prometna ogledala na rasvjetni betonski stup. 

2. Vijeće podržava prijedlog  iz točke 1. ovog zaključka i  traži  postavu prometnih ogledala na stupu koji se nalazi na spoju ulica Šipki i Čičkovina. 

3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost. 

   

Ad. 2. Zaključak o prijedlogu za sadnju drveću na površini parkirališta u ulici Kunišćak
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:
                                 Z A K LJ U Č A K
 o prijedlogu za sadnju drveću na površini parkirališta u ulici Kunišćak  

1. Vijeće Mjesnog odbora „Šestinski dol - Vrhovec“ raspravljalo je na zahtjev g. I.F. o  prijedlogu za sadnju drveća na zemljanim površinama parkirališta u Ulici Kuniščak, preko puta Dječjeg vrtića Petar Pan, ispred objekta SOA-e.
Površina nije hortikulturno uređena, a sadnjom odgovarajućih stabala značajno bi se unaprijedio izgled prostora, povećala kvaliteta urbanog okoliša te osigurala dodatna hladovina za korisnike parkirališta i pješake. Također, ozelenjavanje predmetne lokacije doprinijelo bi smanjenju učinka zagrijavanja urbanih površina i poboljšanju kvalitete zraka u neposrednoj blizini vrtića i škole.

2. Vijeće podržava prijedlog iz točke 1. ovog zaključka i traži da sadnju prikladnog drveća na gore navedenoj površini.  
3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.    
  

Ad. 3. Zaključak o prijedlogu za postavljanje stupića u ulici Kunišćak 
Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće sa 3 glasa „za“ i 2 „suzdržana“ glasa donosi:

ZAKLJUČAK
o prijedlogu za postavljanje stupića u ulici Kunišćak

1. Vijeće Mjesnog odbora „Šestinski dol - Vrhovec“ raspravljalo je na zahtjev g. R.I. o prijedlogu 
za postavljanje stupića stupića na nogostupu u Ulici Kuniščak, na potezu između Mandaličine ulice i Ibrišimićeve ulice. U dijelu navedene ulice, uz Zagrebačku pivovaru, zaštitni stupići postavljeni su prije nekoliko godina.  
Ulicom Kuniščak se odvija i javni prijevoz autobusima.  
Nogostupi su u tom dijelu vrlo uski i svojom širinom nisu primjereni za parkiranje vozila. 

Unatoč tome, parkiranje automobila na nogostupu vrlo je česta pojava, zbog čega je pješacima otežano, a ponekad i onemogućeno nesmetano i sigurno korištenje nogostupa.

Dodatni problem predstavlja smanjena preglednost prilikom izlaska vozilima iz dvorišta okolnih objekata. Kod izlaska iz dvorišta na adresi Kuniščak 22, vozila parkirana na nogostupu neposredno uz izlaz zaklanjaju pogled na prometnicu s lijeve i desne strane. što je veliki sigurnosnim problemom kako za vozače tako i za ostale sudionike u prometu.

U ulici je u tijeku izgradnja nove stambene zgrade sa 38 stanova.

1. Vijeće je suglasno sa prijedlogom iz točke 1. ovog zapisnika i predlaže da se izvrši pregled predmetne lokacije te razmotri postavljanje zaštitnih stupića na nogostupu na potezu od Mandaličine ulice do Ibrišimićeve ulice, na strani na kojoj trenutno nisu postavljeni.


Na taj bi se način spriječilo parkiranje vozila na nogostupu, omogućilo njegovo nesmetano korištenje pješacima, te poboljšala preglednost i sigurnost uključivanja vozila u promet.
           
1. Ovaj zaključak će biti dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.

Ad 4.  Zaključak o postavljanju uzdignutih ploha na mjestu gdje su stari uspornici uklonjeni,
           Šestinski dol 19
	Predsjednica informira vijećnike o predmetu rasprave i odlučivanja.
Svi vijećnici sudjeluju u raspravi. 
Vijeće jednoglasno donosi:

Z A K LJ U Č A K
o prijedlogu postavljanju uzdignutih ploha na mjestu gdje su stari uspornici uklonjeni,
         Šestinski dol 19

1. Vijeće Mjesnog odbora „Šestinski dol – Vrhovec“ raspravljalo je na zahtjev g. M.V. o prijedlogu za postavljanju uzdignutih ploha u Ulici Šestinski dol 19, na mjestu gdje su ranije postavljeni uspornici brzine uklonjeni. U tom dijelu je cesta ravna i automobili voze prekomjernom brzinom i ugrožavaju sudionike u prometu.
 
2. Vijeće podržava prijedlog  iz točke 1. ovog zaključka i traži izdavanje rješenja za postavljanje 2 uzdignute plohe  u Ulici Šestinski dol kod kbr. 19, gdje su uzdignute plohe radi oštećenja uklonjene. 

Vijeće moli žurno postupanje.
3. Ovaj zaključak dostavit će se Vijeću Gradske četvrti Črnomerec i Gradskom uredu za mjesnu samoupravu, promet, komunalne poslove, civilnu zaštitu i sigurnost.    


Ad 5. Pitanja, prijedlozi i obavijesti

    
Predsjednica zatvara sjednicu u 18:30 sati.

 	
				                                                                        
KLASA: 024-08/26-003/2036
URBROJ: 251-13-11-4/013-26-2
Zagreb, 28. rujan 2026.  


Predsjednica
              Vijeća Mjesnog odbora
             „Šestinski dol – Vrhovec“

           Ivona Molan

